ธปท.คาดสินเชื่อขยายตัวต่อเนื่อง
ธปท.ประเมินภาพรวมเศรษฐกิจยังดี สินเชื่อยังขยายตัวบรรดาเอสเอ็มอียังต้องการเงินมารีไฟแนนซ์
4 ส.ค. 2554

ธปท.ประเมินภาพรวมเศรษฐกิจยังดี สินเชื่อยังขยายตัวบรรดาเอสเอ็มอียังต้องการเงินมารีไฟแนนซ์
รายงานภาวะและแนวโน้มสินเชื่อของสถาบันการเงินและ Non-banks ในไตรมาสที่ 2/2554  ของธนาคารแห่งประเทศไทย (ธปท.)พบว่า ไตรมาสที่ 2/2554 ความต้องการสินเชื่อภาคธุรกิจเพิ่มขึ้นจากไตรมาสก่อน จากความต้องการสินเชื่อเพื่อใช้เป็นเงินทุนหมุนเวียน เพื่อการสะสมสินค้าคงคลัง และเพื่อการลงทุนในสินทรัพย์ถาวร นอกจากนี้ ธุรกิจขนาดกลางและขนาดเล็ก ยังมีความต้องการสินเชื่อเพื่อการ รีไฟแนนซ์ เพิ่มขึ้น
ทั้งนี้ สำหรับแนวโน้มภาวะสินเชื่อ ในไตรมาสที่ 3/2554 คาดว่า ความต้องการสินเชื่อโดยรวมจะเพิ่มขึ้นจากไตรมาสปัจจุบัน สำหรับสินเชื่อภาคธุรกิจและสินเชื่อครัวเรือนทุกประเภท จากกิจกรรมทางเศรษฐกิจที่ขยายตัวดี สำหรับมาตรฐานการให้สินเชื่อแก่ธุรกิจทุกประเภท สินเชื่อเพื่อที่อยู่อาศัยและสินเชื่อบัตรเครดิตคาดว่าจะอยู่ในระดับใกล้เคียงกับไตรมาสนี้ แต่มาตรฐานการให้สินเชื่อสาหรับสินเชื่อครัวเรือนอื่นๆ จะผ่อนคลายมากขึ้น จากปัจจุบัน